Javascript - Βικιπαίδεια

# Javascript

### Από τη Βικιπαίδεια, την ελεύθερη εγκυκλοπαίδεια

Η Javascript είναι γλώσσα προγραμματισμού η οποία έχει σαν σκοπό την παραγωγή δυναμικού περιεχομένου σε ιστοσελίδες. Έχει τις ρίζες της στην ECMAscript της οποίας ουσιαστικά αποτελεί επέκταση με μερικές πρόσθετες δυνατότητες.

## [Επεξεργασία] Τρόπος σύνταξης

Όπως και η PHP, η Javascript έχει βασιστεί όσον αφορά τον τρόπο σύνταξης του κώδικά της στη γλώσσα προγραμματισμού C, με την οποία παρουσιάζει πολλές ομοιότητες. Όμως ενώ η PHP είναι μια server side γλώσσα προγραμματισμού, η Javascript είναι client side.

Αυτό σημαίνει ότι η επεξεργασία του κώδικα Javascript και η παραγωγή του τελικού περιεχομένου HTML δεν πραγματοποιείται στον server, αλλά στο πρόγραμμα περιήγησης των επισκεπτών. Αυτή η διαφορά έχει και πλεονεκτήματα και μειονεκτήματα για καθεμιά από τις δύο γλώσσες. Συγκεκριμένα, η Javascript δεν έχει καμία απαίτηση από πλευράς δυνατοτήτων του server για να εκτελεστεί (επεξεργαστική ισχύ, συμβατό λογισμικό διακομιστή), αλλά βασίζεται στις δυνατότητες του browser των επισκεπτών. Επίσης μπορεί να ενσωματωθεί σε στατικές σελίδες HTML. Παρόλα αυτά, οι δυνατότητές της είναι σημαντικά μικρότερες από αυτές της PHP και δεν παρέχει συνδεσιμότητα με βάσεις δεδομένων.

## [Επεξεργασία] Javascript και Java

Η Javascript δεν θα πρέπει να συγχέεται με τη Java, που είναι διαφορετική γλώσσα προγραμματισμού και με διαφορετικές εφαρμογές. Τονίζεται ότι ο σωστός τρόπος γραφής της είναι "Javascript" και όχι 'Java script' σαν δύο λέξεις, όπως λανθασμένα γράφεται ορισμένες φορές.

## [Επεξεργασία] Δείγμα κώδικα Javascript

Ο κώδικας Javascript μιας σελίδας περικλείεται από τα HTML tags <script language=javascript> και </script>. Την απεικόνιση κειμένου αναλαμβάνει η εντολή document.write.

Για παράδειγμα, ο ακόλουθος κώδικας Javascript:

    <script language=javascript>
    document.write('Hello world!');
    </script>

Θα απεικονίσει στο πρόγραμμα περιήγησης των επισκεπτών το κείμενο:

    Hello world!

Αν ο κώδικας Javascript περιέχει περισσότερες από μία εντολές, αυτές θα πρέπει να διαχωριστούν μεταξύ τους με το χαρακτήρα του ελληνικού ερωτηματικού ';' (δηλαδή της λατινικής άνω τελείας). Η χρήση του χαρακτήρα αυτού για την τελευταία εντολή δεν είναι απαραίτητη. Η διαχώριση των εντολών στους νεότερους διακομιστές (browsers) δεν είναι απαραίτητη.

Άλλες βασικές εντολές είναι το window.alert("DOCUMENT") που εμφνίζει ένα παράθυρο με ένα μήνυμα στο χρήστη. To window.prompt("DOCUMENT") που ζητάει από το χρήστη να συμπληρώσει ένα κομμάτι μιας αίτησης απευθείας και τα δεδομένα να χρησιμοποιηθούν σαν κείμενo χρησιμοποιώντας το σαν variable :

> <script> var FIRSTvariable = window.prompt("PLEASE FILL IN YOUR NAME") document.write("Your name is " + FIRSTvariable + ".") </script>

Το κείμενο του άρθρου προέρχεται από την ιστοσελίδα Techteam.gr wiki όπου έχει δημοσιευθεί με την άδεια GFDL

Ανακτήθηκε από "http://el.wikipedia.org../../../j/a/v/Javascript.html"

Κατηγορίες: Γλώσσες προγραμματισμού

##### Views

- Άρθρο
- Συζήτηση
- Τελευταία έκδοση

##### Αναζήτηση